Diari Oficial de la Generalitat Valenciana


Sumari del DOGV 8593, del 17-07-2019 (2019/7206)

RESOLUCIÓ de 12 de juliol de 2019, de la Vicepresidència i Conselleria d'Igualtat i Polítiques Inclusives, per la qual es dona publicitat als crèdits que han de finançar les ajudes convocades per la Resolució de 27 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen subvencions dirigides a programes de promoció dels drets de la infància i de participació infantil per a l'exercici 2019 (línia S5168).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8593

Data del DOGV
:   17-07-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/7206


Data del document
:   12-07-2019

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 12 de juliol de 2019, de la Vicepresidència i Conselleria d'Igualtat i Polítiques Inclusives, per la qual es dona publicitat als crèdits que han de finançar les ajudes convocades per la Resolució de 27 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen subvencions dirigides a programes de promoció dels drets de la infància i de participació infantil per a l'exercici 2019 (línia S5168). [2019/7206]  
La convocatòria efectuada per Resolució de 27 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen subvencions dirigides a programes de promoció dels drets de la infància i de participació infantil per a l'exercici 2019, va ser tramitada amb caràcter anticipat, d'acord amb el que es disposa en l'article 41 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa, i queda condicionat el finançament d'aquestes ajudes a l'aprovació dels crèdits corresponents.  
L'article 2 de la indicada resolució estableix en el punt 3 que una vegada aprovada i publicada la llei de pressupostos per a l'exercici 2019 es donarà publicitat a la línia pressupostària concreta i als imports definitius destinats a finançar les ajudes convocades, mitjançant resolució de la vicepresidenta del Consell i consellera d'Igualtat i Polítiques Inclusives.  
Aprovada i publicada la Llei 28/2018, de 28 de desembre, de pressupostos de la Generalitat per a l'exercici 2019 (DOGV 8454, 31.12.2018), es procedeix a donar publicitat del crèdit de la línia de subvenció destinada al finançament d'aquestes ajudes, d'acord amb el que estableix l'article 160 de la Llei 1/2015, de 6 de febrer, de la Generalitat, d'hisenda, del sector públic instrumental i de subvencions.  
  
Havent-hi compromisos de despesa, degudament adquirits de l'exercici 2018, en la línia S5168 «Promoció dels drets de la infància i participació infantil», s'han tramitat, sobre la base del que s'estableix en l'article 1 del Decret 29/91, de 18 de febrer, del Consell de la Generalitat Valenciana, els pagaments corresponents, que minoren el crèdit publicat en la Resolució de 27 de desembre de 2018 (DOGV 8464, 15.01.2019) de la Vicepresidència i Conselleria d'Igualtat i Polítiques Inclusives, en la quantia que s'indica en l'apartat tercer d'aquesta resolució.  
En virtut del que s'ha exposat i en ús de les facultats que em confereix l'article 160 de la Llei 1/2015, de 6 de febrer, de la Generalitat, d'hisenda, del sector públic instrumental i de subvencions (DOGV 7464, 12.02.2015) i Decret 14/2018, de 23 de febrer, del Consell, pel qual s'aprova el Reglament orgànic i funcional de la Vicepresidència i Conselleria d'Igualtat i Polítiques Inclusives (DOGV 8251; 09.03.2018), resolc:  
  
Primer  
Minorar la quantia del crèdit destinat a finançar les ajudes convocades per Resolució de 27 de desembre de 2018, de la Vicepresidència i Conselleria d'Igualtat i Polítiques Inclusives, per la qual es convoquen subvencions dirigides a programes de promoció dels drets de la infància i de participació infantil per a l'exercici 2019 (DOGV 8464, 15.01.2019), i donar publicitat al crèdit pressupostari resultant de la línia de subvenció que s'esmenta a continuació, a càrrec del programa pressupostari 313.30 Infància i adolescència.  
  
Denominació: Promoció dels drets de la infància i participació infantil.  
Línia de subvenció: S5168000  
Consignació pressupostària inicial: 307.200,00 -  
Consignació pressupostària actual: després de la minoració de 9.258,70 ?, el crèdit inicial de 307.200,00 - passa a ser de 297.941,30 ?.  
Procedència dels fons: propis.  
Segon  
El règim de lliurament d'aquestes subvencions serà l'establit en l'article 44.1.d, 2n de la Llei 28/2018, de 28 de desembre, de pressupostos de la Generalitat per a l'exercici 2019: «Quan vagen adreçades al finançament de programes d'actuació i activitats de serveis socials especialitzats, inclosos els programes relatius a l'execució de mesures judicials i els programes de promoció dels drets de la infància i participació infantil podran lliurar-se immediatament, una vegada concedides, fins al 65 per cent del seu import; el 35 per cent restant es lliurarà després de l'aportació i comprovació de la documentació justificativa de l'efectiva i correcta aplicació de l'import inicialment anticipat».  
  
  
Tercer  
Els crèdits publicats tenen el caràcter de màxims i no poden concedir-se subvencions una vegada esgotats, circumstància aquesta que haurà de publicar-se en el Diari Oficial de la Generalitat Valenciana.  
D'altra banda, si com a conseqüència de transferències pressupostàries es modifiquen aquests crèdits, la seua modificació haurà de ser publicada mitjançant resolució en el Diari Oficial de la Generalitat Valenciana.  
  
València, 12 de juliol de 2019.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.